**Kúpna zmluva**

uzatvorená v zmysle § 409 a nasl. Obchodného zákonníka č. 513/1991 Zb. v platnom znení

**Čl. I**

**Zmluvné strany**

Objednávateľ: Miloš Višňovský

Sídlo: Bezručova 2, 940 66 Nové Zámky

V zastúpení: Miloš Višňovský

Bankové spojenie:

Číslo účtu:

IČO: 14427460

DIČ: 1028608240

/ďalej len kupujúci/

Obchodné meno:

Sídlo dodávateľa:

Konateľ:

IČO:

DIČ:

IČ DPH:

Bankové spojenie:

Číslo účtu:

/ďalej len „predávajúci“/

**Preambula**

Zmluvné strany uzatvárajú túto zmluvu na dodávku tovaru v zmysle § 3 ods. 2 Zákona č. 343/2015 Z. z. o verejnom obstarávaní a o zmene a doplnení niektorých zákonov a v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020.

**Čl. II**

**Predmet zmluvy**

* 1. Podkladom pre uzavretie tejto zmluvy je ponuka predávajúceho.
  2. Predávajúci dodá a kupujúci odoberie predmet zmluvy – *„Jednoetážové sušiace zariadenie pre vlašské orechy“* podľa čl. 4 tejto zmluvy a cenovej ponuky, ktorá tvorí prílohu č. 1 tejto zmluvy.

**Čl. III.**

**Čas plnenia**

* 1. Predávajúci je povinný dodať predmet zmluvy do miesta plnenia v lehote do 6 mesiacov od podpisu zmluvy.

**Čl. IV**

**Cena predmetu zmluvy**

* 1. Zmluvné strany dohodli cenu predmetu zmluvy, ktorá bola stanovená dohodou zmluvných strán v súlade so zákonom č.18/96 Z. z. v znení neskorších predpisov.
  2. Celková kúpna cena predmetu zmluvy bez DPH...........- EUR

DPH 23 %.......................................................................-EUR

Celková cena predmetu zmluvy s DPH........................,- EUR

slovom: eur

Daň z pridanej hodnoty bude fakturovaná v zmysle zákona platného v čase plnenia.

**Čl. V**

**Miesto a spôsob plnenia, dodacia lehota a dodacie podmienky**

* 1. Miestom plnenia tejto zmluvy je: Bezručova 42, 940 02 Nove Zámky
  2. Predávajúci je povinný dodať predmet zmluvy do miesta plnenia podľa bodu 3.1 v termíne podľa bodu 5.1 tejto zmluvy.
  3. Prevzatie predmetu zmluvy v mieste plnenia bude potvrdené zástupcom kupujúceho na dodacom liste a preberacom protokole.
  4. Zástupcom kupujúceho na prevzatie predmetu zmluvy je štatutárny zástupca spoločnosti alebo ním poverená osoba.
  5. Kupujúci nadobúda vlastnícke právo k predmetu zmluvy dňom úplného zaplatenia kúpnej ceny vrátane DPH.
  6. Predávajúci sa zaväzuje vykonať nastavenie Predmetu zmluvy do prevádzky a zaškolenie minimálne 2 osôb na obsluhu predmetu zmluvy, pričom o zaškolení bude vydané príslušné písomné potvrdenie. Zaškolenie bude vykonané najneskôr v deň odovzdania predmetu zmluvy.

**Čl. 6**

**Povinnosti predávajúceho, záručný a pozáručný servis**

* 1. Predávajúci je povinný dodať tovar v dohodnutom rozsahu, v akosti a vyhotovení, ktoré zodpovedá účelu použitia a spĺňa kvalitatívne parametre podľa príslušných platných noriem.
  2. Predávajúci je povinný odovzdať kupujúcemu doklady, ktoré sú potrebné na prevzatie a užívanie tovaru v slovenskom resp. českom jazyku podľa bodu 6.1.
  3. Predávajúci je povinný obratom písomne oznámiť kupujúcemu všetky príčiny, ktoré môžu ohroziť plnenie predmetu tejto zmluvy zo strany výrobcu, na základe písomného oznámenia výrobcu.
  4. Predávajúci poskytuje na tovar záruku 24 mesiacov.
  5. Záruka sa nevzťahuje na závady, vzniknuté následkom požiaru, prírodných katastrof, bežného opotrebenia materiálu, nevhodného a nešetrného zaobchádzania s predmetom zmluvy, prekročením maximálnej únosnosti určenej výrobcom, chybným ošetrovaním predmetu zmluvy v rozpore s návodom na obsluhu a údržbu včítane nedostatočného mazania potrebných súčiastok.
  6. Na vyžiadanie kupujúceho je predávajúci povinný zabezpečiť do stanoveného časového limitu príchod servisného pracovníka na miesto dodania tovaru, ktorý posúdi závadu a stanoví postup opravy. Časový limit príchodu na miesto dodania tovaru servisného technika je do 24 hodín od nahlásenia poruchy.
  7. Predávajúci sa zaväzuje zabezpečiť dostupnosť požadovaných náhradných dielov do 24 hodín od identifikácie poruchy.
  8. Predávajúci sa zaväzuje odstrániť poruchu bežného charakteru najneskôr v lehote 48 hodín od nahlásenia poruchy počas celej doby používania zariadenia. Pri zložitejších poruchách sa predávajúci zaväzuje podniknúť také opatrenia, aby k odstráneniu porúch došlo čo v najkratšom možnom čase, pričom o opatreniach informuje kupujúceho bezodkladne.
  9. Po uplynutí dohodnutej záručnej doby sa predávajúci zaväzuje realizovať pozáručný servis. Cena pozáručného servisu bude dohodnutá samostatnou dohodou zmluvných strán.
  10. Zmluvné strany sa súčasne dohodli, že pokiaľ nebude záručný ako aj pozáručný servis zabezpečovaný priamo u kupujúceho, ale bude zabezpečovaný v servisných prevádzkach predávajúceho resp. v servisných strediskách poverených osôb, zaväzuje sa predávajúci umožniť účasť odborného zástupcu kupujúceho pri servisnom zásahu, pokiaľ o to kupujúci požiada.

**Čl. VII**

**Platobné a fakturačné podmienky**

* 1. Kupujúci sa zaväzuje uhradiť cenu dodávky tovaru podľa fakturácie na účet predávajúceho v termíne splatnosti, po dodaní konkrétneho tovaru.
  2. Faktúra spracovaná v súlade s platnou legislatívou (zákonom č.431/2002 Z. z. o účtovníctve, zákonom č. 222/2004 Z. z. o DPH v platnom znení) a odovzdaná v dvoch originálnych výtlačkoch a bude obsahovať minimálne tieto údaje:
* Označenie predávajúceho a kupujúceho, peňažný ústav, číslo účtu,
* IČO, DIČ, IČ pre DPH predávajúceho a IČO, DIČ, IČ pre DPH kupujúceho
* Názvy, jednotkové množstvá, jednotkové ceny bez DPH
* Číslo zmluvy alebo deň jej uzatvorenia
* Celková fakturovaná suma
* Doklad o odovzdaní predmetu plnenia kupujúcemu
  1. Splatnosť faktúry je do 60 dní odo dňa jej doručenia kupujúcemu. Kupujúci môže po dohode s predávajúcim na základe finančných možností skrátiť dobu splatnosti predmetu zmluvy. Platba sa bude realizovať po dodaní a prevzatí predmetu obstarávania, podpísaní preberacieho protokolu kupujúcim v súlade s uzavretou kúpnou zmluvou.
  2. Dôvodom na oprávnené vrátenie faktúry je skutočnosť, že faktúra má formálne alebo obsahové nedostatky. V takomto prípade nová lehota splatnosti začne plynúť odo dňa doručenia opravenej faktúry.

**Čl. VIII**

**Povinnosti kupujúceho**

* 1. Vady tovaru, ktoré sú zjavné (nezrovnalosti v množstve, porušenosť, úplnosť dodávky) reklamuje kupujúci písomne bez meškania, najneskôr do 5 dní od prevzatia dodávky.
  2. Vady kvality reklamuje kupujúci písomne bez zbytočného odkladu po tom, čo tieto vady zistil, najneskôr však do konca záručnej lehoty.
  3. Všetky vady na predmete zmluvy reklamuje kupujúci písomne alebo telefonicky na telefónnom čísle uvedenom v preberacom protokole.

Oznámenie o vadách musí obsahovať:

* názov, označenie a typ reklamovaného výrobku (jeho výrobné číslo)
* protokol o vadách (presný popis vád)

Nároky kupujúceho z vád tovaru:

* požadovať poskytnutie plnenia predávajúceho podľa tejto zmluvy
* požadovať náhradný tovar výmenou za tovar vadný
* požadovať odstránenie vád tovaru
* odstúpiť od zmluvy
  1. Voľbu nároku z vád tovaru kupujúci oznámi predávajúcemu v zaslanom oznámení o vadách.
  2. Pokiaľ predávajúci nesúhlasí s reklamáciou tovaru, ktorú uplatňuje kupujúci v riadnom termíne, prizvú sa na posúdenie závažnosti, rozsahu a príčin vzniknutých chýb odborníci z firmy výrobcu tovaru a nezávislého kontrolného orgánu kontroly tovaru, ktorí vystavia posudok o skutkovom stave reklamácie a určia povahu vzniknutej vady na tovare. Náklady s tým spojené hradí strana, ktorá spor prehrala. Formu a spôsob úhrady škody je vecou dohody oboch zmluvných strán. V prípade nedohodnutia sa v predmetnej záležitosti bude reklamácia uplatnená v zmysle Obchodného zákonníka.
  3. Nebezpečie škody za tovar prechádza na kupujúceho okamžikom splnenia dodávky.

**Čl. IX**

**Zmluvné pokuty, úrok z omeškania a zodpovednosť za škody**

* 1. V prípade, že predávajúci nedodrží dobu plnenia, dohodnutú v tejto zmluve, uhradí kupujúcemu zmluvnú pokutu vo výške 0,05 % z ceny nedodaného predmetu za každý začatý deň z omeškania.
  2. V prípade omeškania kupujúceho s úhradou kúpnej ceny v tejto zmluve uhradí kupujúci predávajúcemu úrok z omeškania vo výške 0,05% z neuhradenej sumy za každý začatý deň omeškania.
  3. Zmluvné pokuty a sankcie dohodnuté touto zmluvou hradí povinná strana v závislosti na tom, v akej výške vznikne druhej strane škoda.

**Čl. X**

**Skončenie zmluvy**

* 1. Zmluva môže byť zmenená na základe písomného súhlasu oboch zmluvných strán. Od zmluvy môže odstúpiť účastník, ak druhý účastník porušuje dohodnuté zmluvné podmienky a bol na možnosť odstúpenia od zmluvy písomne upozornený.
  2. V prípade, ak sa po dodaní predmetu zmluvy preukáže, že predmet zmluvy neplní niektoré z technických parametrov deklarovaných v ponuke, má kupujúci právo požadovať odstránenie zistených nedostatkov predmetu zmluvy v lehote najneskôr do 15 dní od dodania. V prípade, ak predávajúci uvedený nedostatok v stanovenej lehote neodstráni, má kupujúci právo na sankciu vo výške 10% z výšky kúpnej ceny za každý technický parameter samostatne. V prípade, ak však ide o technický parameter závažného charakteru, ktorý kupujúcemu zásadným spôsobom mení úžitkové parametre a možný spôsob použitia, má kupujúci právo odstúpiť od zmluvy.

**Čl. XI**

**Využitie subdodávateľov**

* 1. Predávajúci predkladá v prílohe č. 2 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je predávajúci povinný oznámiť kupujúcemu akúkoľvek zmenu údajov o subdodávateľovi.

**Čl. XII**

**Záverečné ustanovenia**

* 1. Táto zmluva je uzavretá a nadobúda účinnosť jej podpisom oboma zmluvnými stranami.
  2. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.
  3. Zmluvu možno meniť a dopĺňať formou písomných dodatkov, podpísaných oprávnenými zástupcami oboch zmluvných strán len v prípade, ak nebudú v rozpore s ustanovením § 18 zákona o verejnom obstarávaní a európskou legislatívou.
  4. Skončením zmluvy zanikajú všetky práva a povinnosti zmluvných strán vyplývajúce zo zmluvy s výnimkou ustanovení, ktoré sa týkajú nároku na náhradu škody vzniknutej porušením tejto zmluvy, nároku na zaplatenie zmluvnej pokuty podľa ustanovení tejto zmluvy a ďalej ustanovení tejto zmluvy, ktoré vzhľadom na svoju povahu majú trvať aj po ukončení zmluvy, napr. dôvernosť informácií a mlčanlivosť.
  5. Zmluvné vzťahy, neupravené touto zmluvou sa riadia príslušnými ustanoveniami Obchodného zákonníka, zákona č. 618/2003 o autorskom práve a právach súvisiacich s autorským právom (autorský zákon) v znení neskorších predpisov a ostatnými všeobecne záväznými právnymi predpismi platnými v Slovenskej republike a európskou legislatívou.
  6. Zmluvné strany sa zaväzujú, že všetky spory, vyplývajúce z tejto zmluvy, budú riešiť rokovaním o možnej dohode. Zmluvné strany sa dohodli, že vzťahy vzniknuté medzi nimi na základe tejto zmluvy sa riadia právnym poriadkom Slovenskej republiky. Prípadné spory, o ktorých sa strany nedohodli, budú postúpené na rozhodnutie vecne a miestne príslušnému súdu.
  7. Ak je alebo ak sa stane niektoré ustanovenie tejto zmluvy neplatné či neúčinné, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v tomto prípade zaväzujú nahradiť neplatné alebo neúčinné ustanovenie ustanovením platným a účinným, ktoré najlepšie zodpovedá pôvodne zamýšľanému účelu ustanovenia neplatného alebo neúčinného. Do tej doby platí zodpovedajúca úprava všeobecne záväzných právnych predpisov platných v Slovenskej republike.
  8. Zmluva je vyhotovená v štyroch rovnopisoch, po dva rovnopisy pre každú zmluvnú stranu.
  9. Zmluvné strany vyhlasujú, že obsah zmluvy je prejavom ich slobodnej vôle, ich zmluvná voľnosť nebola obmedzená, zmluva nebola uzatvorená v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu a právnym účinkom porozumeli a na znak súhlasu ju vlastnoručne podpísali.

Za predávajúceho Za kupujúceho

V.............................. , dňa ...................... V Nových Zámkoch, dňa .....................

................................................................ ..........................................................

Miloš Višňovský

Príloha č. 2

**Zoznam subdodávateľov**

Podiel zákazky, zadaný subdodávateľom:

Celkom ..................................................% .... ... € bez DPH

1. navrhovaní subdodávatelia a predmet subdodávok2

|  |  |  |  |  |  |  |  |
| --- | --- | --- | --- | --- | --- | --- | --- |
| **Por. č.** | **Navrhovaný subdodávateľ**  obchodné meno alebo názov, sídlo alebo miesto podnikania | **Kontaktné informácie za subdodávateľa**  IČO  Mail  telefón | **% podiel zákazky**  na celkových nákladoch stavby | Zatriedenie subdodávateľa  (mikro/malý stredný/veľký podnik) | **Údaje o osobe oprávnenej konať za subdodávateľa** | | |
| meno a priezvisko | adresa pobytu | dátum narodenia |
| 1. |  |  |  |  |  |  |  |
| 2 |  |  |  |  |  |  |  |

*Zhotoviteľ prehlasuje, že on, jeho zamestnanci, alebo jeho subdodávatelia sú držiteľmi všetkých potrebných oprávnení a kvalifikácií požadovaných na dodávku tovarov, ktoré sú predmetom tejto zmluvy. Pri výkone predmetu zmluvy prostredníctvom subdodávateľov je zhotoviteľ plne zodpovedný voči objednávateľovi za včasné a riadne vykonanie predmetu zmluvy, akoby ho vykonával sám.*

V....................., dňa ......................

..........................................................................

Podpis otlačok pečiatky uchádzača

(meno, priezvisko, funkcia štatutárneho zástupcu

uchádzača oprávneného konať v záväzkových vzťahoch)